14. ΑΠΟΦΑΣΙΣ ΥΠΟΥΡΓΟΥ ΑΠΑΣΧΟΛΗΣΕΩΣ Αριθ. 21378/4372 της 17/20 Μαΐου1976 (ΦΕΚ Β΄ 671) Περί κηρύξεως εκτελεστής της υπ’ αριθ. 10 / 76 αποφάσεως του ΔΔΔΔ Αθηνών «περί αυξήσεως των γενικών κατωτάτων ορίων μισθών και ημερομισθίων και ρυθμίσεως ετέρων τινών γενικών όρων αμοιβής των μισθωτών της χώρας. Έχοντες υπ’ όψει: Τας διατάξεις της παρ. 1 του άρθρ. 20 του Νόμ. 3239/55 ως ετροποποιήθησαν δια των Ν.Δ. 3755/ 57, 186/69 και 73/74, αποφασίζομεν: Κηρύσσομεν εκτελεστήν την εν θέματι υπ’ αριθ. 10 / 76 απόφασιν του ΔΔΔΔ Αθηνών, εκδοθείσαν εις επίλυσιν διενέξεως μεταξύ αφ’ ενός των: 1)Συνδέσμου Ελλήνων Βιομηχάνων, 2) Γενικής Συνομοσπονδίας Επαγγελματιών και Βιοτεχνών Ελλάδος, και 3) Εμπορικών Συλλόγων Αθηνών – Πειραιώς – Θεσ/νίκης και αφ’ ετέρου της Γενικής Συνομοσπονδίας εργατών Ελλάδος και ης το διατακτικόν έχει ως ακολούθως: «1.Τα γενικά κατώτατα όρια των βασικών ημερομισθίων και των μηνιαίων μισθών (ημερομίσθια και μισθοί  ασφαλείας) των παρ’ οιωδήποτε εργοδότη, δυνάμει σχέσεως εργασίας ιδιωτικού δικαίου, απασχολουμένων εργατοτεχνιτών και υπαλλήλων καθορίζονται από της ισχύος της παρούσης καθ’ άπασαν την χώραν, ως ακολούθως: α)ΕΡΓΑ ΤΟΤΕΧΝΙΤΩΝ αα)Μετά την συμπλήρωσιν του 18 ου  έτους της ηλικίας των, ανεξαρτήτως προϋπηρεσίας ή προκειμένου περί μαθητευομένων μηχανοτεχνιτών του κλάδου της σιδηροβιομηχανίας, μετά την συμπλήρωσιν του 18 ου  έτους της ηλικίας και ενός τουλάχιστον έτους απασχολήσεως εν τω κλάδω, εις δραχ. 241, από 13 Φεβρ. 1976 και εις δραχ. 256, από 1 Ιουλ. 1976. ββ)Τα ως άνω καθοριζόμενα κατώτατα όρια ημερομισθίων (ημερομίσθια ασφαλείας) και υπό τας αυτάς προϋποθέσεις ηλικίας, αποτελούν κατώτατα όρια και δια τους υπό την ιδιότητα του εργατοτεχνίτου, απασχολουμένους εις σταθερόν εργοδότην και αμειβομένους κατά μονάδα εργασίας ή επί ποσοστοίς ή κατ’ άλλον σύστημα αμοιβής, υποχρεουμένου του οικείου εργοδότου όπως συμπληροί ταύτα κατά το τυχόν ελλείπον ποσόν. Εν προκειμένω οι σχετικοί λογαριασμοί εκκαθαρίζονται κατά τρίμηνον, με βάσιν το πραγματοποιηθέν μέσον ημερομίσθιον κατά την διάρκειαν του τριμήνου, εξαιρέσει της περιπτώσεως λύσεως της σχέσεως εργασίας, καθ’ οιονδήποτε τρόπον, οπότε η εκκαθάρισις πραγματοποιείται κατ’ αυτήν. β)ΥΠΑΛΛΗΛΩΝ αα)Δια τους άγοντας το 15 ον  ή 16 ον  έτος της ηλικίας, ασχέτως προϋπηρεσίας εις δραχμάς 3.575 από 13 Φεβρ. 1976 και εις δραχ. 3.802 από 1 Ιουλ. 1976. ββ)Δια τους άγοντας το 17 ον , 18 ον  ή 19 ον  έτος της ηλικίας, εις δραχ. 4.290 από 13 Φεβρ. 1976 και εις δραχ. 4.563 από 1 Ιουλ. 1976. γγ)Μετά την συμπλήρωσιν του 19 ου  έτους της ηλικίας, εις δραχ. 5.005 από 13 Φεβρ. 1976 και εις δραχ. 5.323 από 1 Ιουλ. 1976. δδ)Υπάλληλοι επί σχέσει εργασίας ιδιωτικού δικαίου μη υπαγόμενοι εις ετέραν ειδικωτέραν συλλογικήν σύμβασιν εργασίας ή απόφασιν Διαιτησίας δικαιούνται δι’ εκάστην τριετίαν υπηρεσίας ή προϋπηρεσίας, διανυθείσης μετά την συμπλήρωσιν του 19 ου έτους της ηλικίας των, προσαυξήσεως εκ ποσοστού 10%, επί του ως άνω κατωτάτου ορίου βασικού μισθού (μισθού ασφαλείας) και μέχρι συμπληρώσεως 3 τριετιών, ήτοι εν συνόλω ποσοστού 30%. Ως προϋπηρεσία δια την εφαρμογήν της παρούσης, λαμβάνεται υπ’ όψει η διανυθείσα τοιαύτη παρ’ οιωδήποτε εργοδότη, εις θέσιν και ειδικότητα παρεμφερή και ανάλογον της ήδη κατεχομένης. Η προϋπηρεσία λαμβάνεται υπ’ όψιν από της υποβολής των αποδεικτικών ταύτης πιστοποιητικών. εε)Τα υπό της παρούσης καθοριζόμενα κατώτατα όρια μισθών (μισθοί ασφαλείας), υπό τας ως άνω προϋποθέσεις ηλικίας, αποτελούν κατώτατα όρια και δια τους εκ των υπαλλήλων απασχολουμένους εις σταθερόν εργοδότην και αμειβομένους κατά μονάδα εργασίας ή επί ποσοστοίς ή κατ’ άλλον σύστημα αμοιβής, υποχρεουμένου του οικείου εργοδότου όπως συμπληροί ταύτα κατά το τυχόν ελλείπον ποσόν. 2.Επίδομα γάμου: α)Εις τους μισθωτούς, ανεξαρτήτως φύλου, συνεστώτος του γάμου χορηγείται επίδομα γάμου εκ 5%, υπό την προϋπόθεσιν ότι ο έτερος των συζύγων δεν ασκεί βιοποριστικόν επάγγελμα ή δεν συνταξιοδοτείται. β)Το επίδομα γάμου υπολογίζεται επί του κατωτάτου ορίου του βασικού μισθού ή βασικού ημερομισθίου, του οριζομένου υπό της εκάστοτε εν ισχύϊ οικείας συλλογικής συμβάσεως, αποφάσεως διαιτησίας ή άλλης διατάξεως και δεν συμψηφίζεται προς τας τυχόν υπερτέρας των κατωτάτων ορίων πράγματι καταβαλλομένας αποδοχάς. Συμψηφίζεται όμως εις τούτο το τυχόν καταβαλλόμενον επίδομα γάμου ή συζύγου. γ)Ο γάμος, ως και η συνδρομή της κατά την υποπαρ. α΄ προϋποθέσεως, αποδεικνύεται δια δηλώσεως του μισθωτού κατά τον τύπον του Ν.Δ. 105 / 69, κατατιθεμένης εις τον εργοδότην, κατά την πρόσληψιν ή συνεστώτος του γάμου. Ο εργοδότης δικαιούται προς επιβεβαίωσιν της διαρκούς συνδρομής της προϋποθέσεως της υποπαρ. α΄ να αξιοί καθ’ έκαστον ημερολογιακόν έτος την υποβολήν της κατά τα ανωτέρω δηλώσεως. δ)Συλλογικαί συμβάσεις εργασίας, αποφάσεις διαιτησίας  ή  άλλαι  διατάξεις  προβλέπουσαι   την (Μετά τη σελ. 130,02) Σελ. 130,03 Τεύχος 1295 – Σελ. 33 Κατώτατα όρια μισθών και ημερομισθίων 15.Δ.γ.14 28 χορήγησιν επιδόματος γάμου, εις ποσοστόν ή πάγιον ποσόν, δεν θίγονται δια της παρούσης, εξακολουθούσαι να ισχύουν και να διέπουν τα της παροχής του επιδόματος τούτου, εφ’ όσον: αα)προβλέπουν την παροχήν τούτου εις τους μισθωτούς αμφοτέρων των φύλων και ββ)το βάσει αυτών οφειλόμενον ποσόν επιδόματος γάμου είναι υπέρτερον του βάσει της παρούσης διαμορφουμένου. 3.Διατηρούνται εν ισχύϊ, κατά τα ειδικώτερον εν αυταίς οριζόμενα, αι διατάξεις της από 26.2.75 Εθνικής Γενικής Συλλογικής Συμβάσεως Εργασίας, περί της εφαρμογής των αρχών ίσης αμοιβής αρρένων και θηλέων, αυξήσεως των ημερών αδείας αναπαύσεως των εργατών και καθιερώσεως 45ώρου εβδομαδιαίας εργασίας των μισθωτών (ΦΕΚ 276 τ. Β΄της 4.3.1975), (τόμ. 15 (2) σελ. 107). Ωσαύτως διατηρούνται εν ισχύϊ: α)αι μη αντικείμεναι εις την παρούσαν ως και εις την προρρηθείσαν Εθνικήν Γενικήν Συλλογικήν Σύμβασιν Εργασίας διατάξεις των από 26.2.1975 Εθνικών Γενικών Συλλογικών Συμβάσεων Εργασίας αα)«περί αναπροσαρμογής των  κατωτάτων ορίων μισθών ιδιωτικών υπαλλήλων» (ΦΕΚ 276 τ. Β΄της 4.3.75), και ββ)«περί αναπροσαρμογής των γενικών κατωτάτων ορίων ημερομισθίων εργατοτεχνιτών, εργατοτεχνιτριών και μαθητευομένων» (ΦΕΚ 276 τ. Β΄της 4.3.75), (ανωτ. αριθ. 12 και 13) και β)αι διατάξεις της από 14.2.1961 συμπληρωματικής Εθνικής Γενικής Συλλογικής Συμβάσεως Εργασίας (ΦΕΚ 75/Β/ της 6.3.1961), (ανωτ. αριθ. 13 – σχολ. υπό την παρ. 4). 4.Τυχόν ανώτεροι, των δια της παρούσης καθοριζομένων, μηνιαίοι μισθοί ή ημερομίσθια, προβλεπόμενοι εκ νόμων, δ/των, Υπουργικών αποφάσεων, συλλογικών συμβάσεων, αποφάσεων διαιτησίας, εσωτερικών κανονισμών, εθίμων ή των ατομικών συμβάσεων εργασίας, δεν θίγονται υπό των διατάξεων της παρούσης. 5.Η ισχύς της παρούσης, υπό τας ανωτέρω διακρίσεις, άρχεται από της 13 ης  Φεβρ. 1976. Η παρούσα δημοσιευθήτω δια της Εφημερίδος της Κυβερνήσεως. Σελ. 130,04 Τεύχος 1295 – Σελ. 34 15.Δ.γ.14 Κατώτατα όρια μισθών και ημερομισθίων 29 Βλ. και απόφ. 11400/1975 περί δημοσιεύσεως της από 26 Φεβρ. 1975 Εθν. Γ.Σ.Σ.Ε. περί ίσης αμοιβής αρρένων και θηλέων, αυξήσεως των ημερών αδείας κλπ. (τόμ. 15 (2) σελ. 107) και απόφ. 4943/1977 περί δημοσιεύσεως της Ε.Γ.Σ.Σ. της 26 Ιαν. 1977 περί αυξήσεως των κατωτάτων ορίων κλπ. (τόμ. 15 (2) σελ. 120, 01). 